મહેનત તો દરેક વાતમાં જરૂરી છે, તો પછી પ્રેમમાં તો હોય જ ને ! કહેવતો કે શાયરીઓ કહેવાથી પ્રેમ ન થાય ! સાચો પ્રેમ અને સોશિયલ મીડિયાના પ્રેમમાં તફાવત માત્ર એટલો જ છે કે સાચા પ્રેમમાં અભિમાન નીકળી જાય ! જે તમને દેખાય એના પર તમે કેટલો વિશ્વાસ કરો છો, એ તમારા જ્ઞાન અને અનુભવના આધારે નક્કી કરશો ! પણ પ્રેમમાં તો જ્ઞાન નકામું જ છે, કારણ કે બધાનો સિલેબસ જ અલગ અલગ હોય છે ! મારા અનુભવ પ્રમાણે કહું તો પ્રેમમાં સરળ સરળ રહેવું જોઈએ, કેમ કે પ્રેમ જ મહાન શક્તિ છે ! આપણા ઈતિહાસથી માંડીને ધર્મ ગ્રંથોમાં પ્રેમનો તો ઉલ્લેખ છે, પણ એ વર્તમાન માટે એટલું ઉપયોગી નહીં નીવડે ! પ્રેમ એ પરમેશ્વરથી નજીક છે, પણ સત્ય એમાં મુખ્ય છે ! જો તમે પ્રેમમાં હોવ અને સ્ત્રી હોવ તો પુરુષને સમજો અને જો તમે પુરુષ છો, તો સ્ત્રીને સ્વતંત્રતા અને સન્માન આપો !